ddrg/super_eurlex huggingface dataset:
A Bizottság 1192/2001/EK rendelete

(2001. június 18.)

a tejtermékekkel kapcsolatos különös ellátási rendelkezések Madeira tekintetében történő alkalmazására vonatkozó részletes szabályok megállapításáról, valamint az előzetes ellátási mérleg létrehozásáról szóló 2219/92/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2826/2000/EK rendelettel [1] módosított, egyes mezőgazdasági termékekre vonatkozóan az Azori-szigetek és Madeira javára hozott egyedi intézkedésekről szóló, 1992. június 15-i 1600/92/EGK tanácsi rendeletre [2], és különösen annak 10. cikkére,

mivel:

(1) A legutóbb a 2596/93/EGK rendelettel [3] módosított 1696/92/EGK bizottsági rendelet [4] megállapítja különösen az Azori-szigetek és Madeira egyes mezőgazdasági termékekkel történő ellátására vonatkozó különös rendelkezések alkalmazásának részletes szabályait.

(2) A legutóbb a 1030/2001/EK rendelettel [5] módosított 2219/92/EGK bizottsági rendelet [6] megállapítja különösen a tejtermékekkel kapcsolatos különös ellátási rendelkezések Madeira tekintetében történő alkalmazására vonatkozó részletes szabályokat, valamint létrehozza Madeira tekintetében a 2000. július 1-jétől 2001. június 1-jéig tartó időszakra vonatkozó előzetes ellátási mérleget.

(3) Az ellátási mérleget, amennyiben szükségesnek bizonyul, felül lehet vizsgálni, illetve a termékek mennyiségét a régió szükségleteinek figyelembevételével rögzített teljes mennyiség korlátain belül az adott év alatt ki lehet igazítani. Madeira tejtermék iránti szükségleteinek kielégítése érdekében az ilyen termékek becsült mennyiségét az előzetes ellátási mérlegben ki kell igazítani. A 2219/92/EGK rendelet I. mellékletét ennek megfelelően módosítani kell.

(4) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2219/92/EGK rendelet I. mellékletének helyébe az e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 2000. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. június 18-án.

a Bizottság részéről

Franz Fischler

a Bizottság tagja

[1] HL L 328., 2000.12.23., 2. o.

[2] HL L 173., 1992.6.27., 1. o.

[3] HL L 238., 1993.9.23., 24. o.

[4] HL L 179., 1992.7.1., 6. o.

[5] HL L 144., 2001.5.30., 3. o.

[6] HL L 218., 1992.8.1., 75. o.

--------------------------------------------------

MELLÉKLET

I. MELLÉKLET

A tejtermékek ellátási mérlege Madeira tekintetében a 2000. július 1-je és 2001. június 1-je közötti időszakra

(tonnában) |

KN-kód | Megnevezés | Mennyiség |

0401 | Tej és tejszín nem sűrítve, cukor vagy más édesítő anyag hozzáadása nélkül | 12000 |

ex0402 | Sovány tejpor | 800 |

ex0402 | Teljes tejpor | 700 |

0405 | Vaj és tejből nyert más zsír és olaj, kenhető készítmények | 1200 |

0406 | Sajt | 1650 |

--------------------------------------------------
A Tanács 1339/2001/EK rendelete

(2001. június 28.)

az euró pénzhamisítás elleni védelméhez szükséges intézkedések megállapításáról szóló 1338/2001/EK rendelet hatásainak az eurót közös valutaként el nem fogadó tagállamokra történő kiterjesztéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 308. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel:

(1) Az 1338/2001/EK rendelet [3] elfogadása során a Tanács előírta, hogy a rendelet 1–11. cikkei azokban a tagállamokban bírnak hatállyal, amelyek az eurót közös valutaként elfogadták.

(2) Lényeges azonban, hogy az euró ugyanolyan szintű védelmet élvezzen azokban a tagállamokban is, amelyek nem fogadták el azt közös valutaként, és ezért ennek érdekében meg kell hozni a szükséges rendelkezéseket,

ELFOGADTA EZT A RENDELETET:

1. cikk

Az 1338/2001/EK rendelet 1–11. cikkeinek alkalmazása azokra a tagállamokra is kiterjed, amelyek az eurót nem fogadták el közös valutaként.

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

A rendeletet 2002. január 1-jétől kell alkalmazni. Azonban kihirdetése napjától kell alkalmazni azokra a bankjegyekre és érmékre vonatkozóan, amelyeket még nem bocsátottak ki, de amelyek kibocsátását tervezik.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 2001. június 28-án.

a Tanács részéről

az elnök

B. Rosengren

[1] HL C 337. E., 2000.11.28., 264. o.

[2] 2001. május 3-i vélemény (a Hivatalos Lapban még nem tették közzé).

[3] HL L 181., 2001.7.4., 6. o.

--------------------------------------------------
A Tanács 120/2002/EK rendelete

(2002. január 21.)

a 2793/1999/EK rendelet borra vonatkozó vámkontingens kiigazítása tekintetében történő módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére,

tekintettel a Bizottság javaslatára,

mivel:

(1) A Tanács az 1999. július 29-i 1999/753/EK határozatával [1] jóváhagyta az egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi forgalomról, fejlesztésről és együttműködésről szóló megállapodás [2] (a továbbiakban: TDC-megállapodás) ideiglenes alkalmazását. A TDC-megállapodás 2000. január 1-jén ideiglenesen hatályba lépett.

(2) A TDC-megállapodás X. mellékletében szerepel egy, az Európai Közösség és a Dél-afrikai Köztársaság közötti levélváltás, amely évente 32 millió liter Dél-Afrikából származó – palackozott – bor behozatala tekintetében vámmentes vámkontingenst ír elő. Az Európai Közösség és a Dél-afrikai Köztársaság között létrejött, a kereskedelmi forgalomról, fejlesztésről és együttműködésről szóló megállapodás alkalmazására vonatkozó egyes eljárásokról szóló, 1999. december 17-i 2793/1999/EK tanácsi rendelet [3] 8. cikkében e vámkontingens megnyitásának időpontját az Európai Közösség és a Dél-afrikai Köztársaság között, a borkereskedelemről, illetve a szeszes italok kereskedelméről szóló megállapodás hatálybalépéséig elhalasztották.

(3) A 2002/51/EK határozatával [4] a Tanács a Közösség nevében jóváhagyta az Európai Közösség és a Dél-afrikai Köztársaság között, a borkereskedelemről szóló megállapodást. Ezen kívül a Tanács a 2002/55/EK határozatával [5] jóváhagyta az Európai Közösség és a Dél-afrikai Köztársaság között levélváltás formájában létrejött, borkereskedelemről szóló megállapodást, amely a TDC-megállapodás X. mellékletében, a palackozott bor tekintetében előírt vámkontingenst módosítja.

(4) A 2793/1999/EK rendeletet ezért megfelelően módosítani kell;

ELFOGADTA EZT A RENDELETET:

1. cikk

A 2793/1999/EK rendelet melléklete a következőképpen módosul:

Az ötödik oszlopban az

"Éves kontingensmennyiség és éves növekedési arány"

cím alatt szereplő, 09.1825-ös tételszám helyébe a következő rendelkezés lép:

"35300000 liter

(éna 3 %) [4] 2002-től 2011-ig minden évben a vámkontingens éves mennyiségéhez 6720000 litert kell hozzáadni. Az éves növekedési arányt 2003-től csak 35300000 liter kontingensmennyiség tekintetében kell alkalmazni."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 2002. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. január 21-én.

a Tanács részéről

az elnök

M. Arias Cañete

[1] HL L 311., 1999.12.4., 1. o.

[2] HL L 311., 1999.12.4., 3. o.

[3] HL L 337., 1999.12.30., 29. o. A 1747/2000/EK rendelettel (HL L 200., 2000.8.8., 25. o.) módosított rendelet.

[4] HL L 28., 2002.1.30., o.

[5] HL L 28., 2002.1.30., 133., o.

--------------------------------------------------
A Bizottság 538/2002/EK rendelete

(2002. március 25.)

az egyes elnevezéseknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben előírt "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba való bejegyzéséről szóló 2400/96/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2796/2000/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

mivel:

(1) A 2081/92/EGK rendelet 5. cikkével összhangban Görögország kérelmet nyújtott be a Bizottsághoz a "Πατάτα Κάτω Νευροκοπίου" (Patata Kato Nevrokopiou) elnevezés földrajzi jelzésként történő bejegyzésére.

(2) Az említett rendelet 6. cikkének (1) bekezdése alapján megállapítást nyert, hogy a kérelem megfelel a rendeletben foglalt valamennyi előírásnak, és a rendelet 4. cikkével összhangban az összes szükséges információt tartalmazzák.

(3) A rendelet mellékletében szereplő elnevezésnek az Európai Közösségek Hivatalos Lapjában [3] való közzétételét követően a Bizottsághoz nem érkezett semmilyen, a 2081/92/EGK rendelet 7. cikke szerinti kifogás az elnevezésre vonatkozóan.

(4) Az elnevezést következésképpen be kell jegyezni az "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba, és ezáltal az a Közösség egész területén földrajzi jelzésként oltalmat élvez.

(5) E rendelet melléklete kiegészíti a legutóbb a 245/2002/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK rendelet melléklete az e rendelet mellékletében szereplő elnevezéssel egészül ki, és azt, mint oltalom alatt álló földrajzi jelzést (OFJ), bejegyzik a 2081/92/EGK rendelet 6. cikkének (3) bekezdésében foglalt "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba.

2. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. március 25-én.

a Bizottság részéről

Franz Fischler

a Bizottság tagja

[1] HL L 324., 2000.12.21., 26. o.

[2] HL L 208., 1992.7.24., 1. o.

[3] HL C 166., 2001.6.9., 29. o.

[4] HL L 39., 2002.2.8., 12. o.

[5] HL L 327., 1996.12.18., 11. o.

--------------------------------------------------

MELLÉKLET

AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Gyümölcs-, zöldség- és gabonafélék

GÖRÖGORSZÁG

Πατάτα Κάτω Νευροκοπίου (OFJ)

(Patata Kato Nevrokopiou)

--------------------------------------------------
A Bizottság 1644/2002/EK rendelete

(2002. szeptember 13.)

az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről és a 467/2001/EK tanácsi rendelet hatályon kívül helyezéséről szóló 881/2002/EK tanácsi rendelet harmadik alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1580/2002/EK rendelettel [1] módosított, az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről, valamint az egyes termékek és szolgáltatások Afganisztánba történő kivitelének tilalmáról, a repülési tilalom megerősítéséről és az afganisztáni Tálibánt illető pénzkészletek és egyéb pénzügyi források befagyasztásáról szóló 467/2001/EK tanácsi rendelet hatályon kívül helyezéséről szóló, 2002. május 27-i 881/2002/EK tanácsi rendeletre [2], és különösen annak 7. cikke (1) bekezdésére,

mivel:

(1) A 881/2002/EK rendelet I. melléklete felsorolja azon személyeket, csoportokat és szervezeteket, akik vagy amelyek pénzkészleteit és gazdasági forrásait a fenti rendelet alapján befagyasztják.

(2) A Szankcióbizottság 2002. szeptember 11-én úgy határozott, hogy módosítja azon személyek, csoportok és szervezetek jegyzékét, akikre vagy amelyekre a pénzkészletek és gazdasági források befagyasztása vonatkozik, ezért az I. mellékletet ennek megfelelően módosítani kell.

(3) Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,

ELFOGADTA EZT A RENDELETET:

1. cikk

A 881/2002/EK tanácsi rendelet I. mellékletében szereplő jegyzék a mellékletben felsorolt személyekkel, csoportokkal és szervezetekkel egészül ki.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. szeptember 13-án.

a Bizottság részéről

Christopher Patten

a Bizottság tagja

[1] HL L 237., 2002.9.5., 3. o.

[2] HL L 139., 2002.5.29., 9. o.

--------------------------------------------------

MELLÉKLET

Azon személyek, csoportok és szervezetek, amelyekkel a 881/2002/EK rendelet I. melléklete kiegészül

Természetes személyek

1. Wa'el Hamza Julaidan (más néven Wa'il Hamza Julaidan, Wa'el Hamza Jaladin, Wa'il Hamza Jaladin és Abu Al-Hasan al Madani, születési idő: 1958. január 22.; születési hely: Al-Madinah, Szaúd-Arábia; szaúd-arábiai útlevélszám: A–992535.

Jogi személyek, csoportok és szervezetek

2. Eastern Turkistan Islamic Movement vagy East Turkistan Islamic Movement (Kelet-türkisztáni Iszlám Mozgalom - ETIM) (más néven Eastern Turkistan Islamic Party (Kelet-türkisztáni Iszlám Párt)).

--------------------------------------------------
A BIZOTTSÁG 1781/2002/EK RENDELETE

(2002. október 7.)

a kiváló minőségű friss, hűtött és fagyasztott marhahús és fagyasztott bivalyhús vámkontingenseinek megnyitásáról és kezeléséről szóló 936/97/EK rendelet helyesbítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2345/2001/EK bizottsági rendelettel[i] módosított, a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre[ii] és különösen annak 32. cikke (1) bekezdésére,

mivel:

(1) A legutóbb az 1524/2002/EK rendelettel[iii] módosított, a kiváló minőségű friss, hűtött és fagyasztott marhahúsra és fagyasztott bivalyhúsra vonatkozó vámkontingensek megnyitásáról és kezeléséről szóló, 1997. május 27-i 936/97/EK bizottsági rendelet[iv] német, holland és dán változatában a 2. cikk g) pontjának második albekezdésében hiba található. A német, holland és dán változatban ezért helyesbíteni kell ezt az albekezdést.

(2) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 936/97/EK rendelet 2. cikke g) pontjának második albekezdésében található "fiatal marhák" kifejezést a következőképpen kell fordítani:

(kizárólag a német, holland és dán nyelvű változatokat érinti).

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. október 7-én.

a Bizottság részéről

Franz FISCHLER

a Bizottság tagja

[i] HL L 315., 2001.12.1., 29. o.

[ii] HL L 160., 1999.6.26., 21. o.

[iii] HL L 229., 2002.8.27., 7. o.

[iv] HL L 137., 1997.5.28., 10. o.
A BIZOTTSÁG 1854/2002/EK RENDELETE

(2002. október 17.)

a mezőgazdasági termékek harmadik országokban történő megismertetésével és promóciójával kapcsolatos intézkedésekről szóló 2702/1999/EK tanácsi rendelet alkalmazása részletes szabályainak megállapításáról szóló 2879/2000/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a mezőgazdasági termékek harmadik országokban történő megismertetésével és promóciójával kapcsolatos intézkedésekről szóló, 1999. december 14-i 2702/1999/EK tanácsi rendeletre[1] és különösen annak 11. cikkére,

mivel:

(1) A legutóbb az 1955/2001/EK rendelettel[2] módosított, 2879/2000/EK bizottsági rendelet[3] meghatározza a fenti rendelet alkalmazására vonatkozó részletes szabályokat.

(2) A 2879/2000/EK rendelet 9. cikkének (3) bekezdése szeptember 30-i határidőt szab a programokról és a kiválasztandó végrehajtó testületekről szóló bizottsági határozatnak.

(3) A 2002-ben a tagállamok által benyújtott programjavaslatok kiegészítő információt kívánnak meg, amelyek hamarosan eljutnak a Bizottsághoz.

(4) E körülmények között, annak érdekében, hogy a programok vizsgálata és kiválasztása befejeződjön, a bizottsági határozat határidejét ki kell tolni 2002. november 15-éig.

(5) Az e rendeletben előírt rendelkezések összhangban vannak a mezőgazdasági termékek támogatásával foglalkozó irányítóbizottságok együttes ülésének véleményével,

ELFOGADTA EZT A RENDELETET:

1. cikk

A 2879/2000/EK rendelet 9. cikk (3) bekezdése utolsó albekezdése helyébe a következő lép:

"A 2002-ben bemutatott programokról a Bizottság legkésőbb 2002. november 15-én hoz döntést."

2. cikk

E rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. október 17-én.

a Bizottság részéről

Franz FISCHLER

a Bizottság tagja

[1] HL L 327., 1999.12.21., 7. o.

[2] HL L 266., 2001.10.6, 8. o.

[3] HL L 333., 2000.12.29., 63. o.
A BIZOTTSÁG 1900/2002/EK RENDELETE

(2002. október 24.)

az 1766/92/EGK tanácsi rendelet alkalmazásának alapszabályairól (importvámok a gabonaágazatban) szóló 1249/96/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1666/2000/EK rendelettel[1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre[2] és különösen annak 10. cikke (4) bekezdésére,

mivel:

(1) A legutóbb az 597/2002/EK rendelettel[3] módosított 1249/96/EK rendelet[4] 4. cikkével összhangban a Bizottság az árpa reprezentatív CIF-importárának meghatározásához az Egyesült Államokból származó 2. sz. árpának a Minneapolisi Gabonatőzsdén érvényes árait alkalmazza. Amennyiben ezek az árak nem reprezentatívak, helyettük az Amerikai Egyesült Államokban hozzáférhető FOB-árakat kell alkalmazni. A nyári hónapokban a Bizottság általában az árpára vonatkozó duluth-i (Nagy Tavak) FOB-árakat alkalmazza. Télen azonban, mivel a Nagy Tavak befagynak, általában egyéb FOB-árakat alkalmaznak (Mexikói-öböl vagy Portland).

(2) Az 1246/96/EK rendelet II. mellékletéhez fűzött második lábjegyzet előírja, hogy a jegyzés helyétől a Mexikói-öbölig történő szállítás költségének megfelelő összeget kell figyelembe venni. A portlandi FOB-jegyzés alkalmazásának következményeként az árpa reprezentatív CIF-importárának számítása torzult. Mivel az árpatermesztő területek az Amerikai Egyesült Államok északi középső államaiban helyezkednek el, a szállítási távolságok és következésképpen a termesztési területtől az exportkikötőig számított szállítási költségek hasonlóak. Ezért meg kell szüntetni azt a követelményt, amely szerint a kiválasztott FOB-jegyzés szerinti kikötő és a Mexikói-öböl közötti szállítási költségeket kell figyelembe venni.

(3) Az 1249/96/EK rendeletet következésképpen módosítani kell.

(4) A Gabonapiaci Irányítóbizottság az elnöke által megállapított határidőn belül nem nyilvánított véleményt,

ELFOGADTA EZT A RENDELETET:

1. cikk

Az 1249/96/EK rendelet II. mellékletének második lábjegyzete helyébe a következő szöveg lép:

"Amennyiben nem áll rendelkezésre a reprezentatív CIF-importár kiszámítására alkalmas jegyzés, az Amerikai Egyesült Államokban nyilvánosan hozzáférhető leginkább jellemző FOB-jegyzéseket kell alkalmazni."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. október 24-én.

a Bizottság részéről

Franz FISCHLER

a Bizottság tagja

[1] HL L 193., 2000.7.29., 1. o.

[2] HL L 181., 1992.7.1., 21. o.

[3] HL L 91., 2002.4.6., 9. o.

[4] HL L 161., 1996.6.29., 125. o.
A Bizottság 1018/2002/EK rendelete

(2002. június 13.)

egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről (Fagiolo di Sorana)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2796/2000/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

mivel:

(1) Olaszország a 2081/92/EGK rendelet 5. cikkével összhangban továbbította a Bizottságnak a "Fagiolo di Sorana" név védett földrajzi árujelzőként való bejegyzésére vonatkozó kérelmét.

(2) Az említett rendelet 6. cikkének (1) bekezdésével összhangban megállapították, hogy a kérelem megfelel a rendeletben foglalt valamennyi előírásnak, különösen abban a tekintetben, hogy a kérelem tartalmazza a rendelet 4. cikkében előírt valamennyi adatot.

(3) Az e rendelet mellékletében szereplő névre vonatkozóan, annak az Európai Közösségek Hivatalos Lapjában való kihirdetését követően [3], az említett rendelet 7. cikke értelmében nem érkezett tiltakozás a Bizottsághoz.

(4) Következésképpen ezt a nevet be kell jegyezni az oltalom alatt álló földrajzi jelzések és eredetmegjelölések nyilvántartásába, és ezáltal ez a Közösség egész területén védett földrajzi árujelzőként oltalmat élvez.

(5) E rendelet melléklete kiegészíti a legutóbb az 564/2002/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK rendelet melléklete az e rendelet mellékletében szereplő névvel egészül ki, és ezt bejegyzik a 2081/92/EGK rendelet 6. cikkének (3) bekezdésében foglalt oltalom alatt álló földrajzi jelzések és eredetmegjelölések nyilvántartásába, mint oltalom alatt álló földrajzi jelzést (OFJ).

2. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. június 13-án.

a Bizottság részéről

Franz Fischler

a Bizottság tagja

[1] HL L 324., 2000.12.21., 26. o.

[2] HL L 208., 1992.7.24., 1. o.

[3] HL C 179., 2001.6.23., 32. o.

[4] HL L 86., 2002.4.3., 7. o.

[5] HL L 327., 1996.12.17., 11. o.

--------------------------------------------------

MELLÉKLET

AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Gyümölcs-, zöldség- és gabonafélék

OLASZORSZÁG

- Fagiolo di Sorana (OFJ)

--------------------------------------------------